FFK godtar Piiroja-straff: - Det kunne fort blitt verre
- Det gjenstår fortsatt enkelte etterforskningsskritt, men påtalemyndigheten har etter en gjennomgang av saken funnet grunnlag for å ta ut tiltale og utferdige forelegg i saken for noen av de involverte. Påtalemyndigheten vil således ikke utelukke at flere kan få en reaksjon, sier politiadvokat Kåre Solvoll i Østfold politidistrikt i en pressemelding sendt ut torsdag formiddag. Politiet er nå ferdige med å etterforske den såkalte «Piiroja-saken». Fredrikstad Fotballklubb ilegges en foretaksstraff på 100.000 kroner, mens Fredrikstad Fotballklubb Sport AS ilegges samme straff på 300.000 kroner.Hansen sier at Fredrikstad har vært innforstått med at de ville få en foretaksstraff i saken. - Er dette en erkjennelse av skyld fra deres side? - Ja, det er en erkjennelse av at det har blitt gjort noe galt. Det er hevet over enhver tvil. Folk i systemet vårt har gjort disse tingene, forhåpentligvis i den tro at det skulle gagne klubben. Men nå slår det i stedet tilbake på klubben.- Vi er klar over det, og derfor er vi glade over å bli ferdig med saken. Nå kan vi fokusere på det vi skal fokusere på. Vi er i full gang med å stramme inn på rutinene våre, og konkrete etiske retningslinjer er snart på plass i klubben, sier han til VG Nett. To eks-spillere tiltalt- Fredrikstad Fotballklubb ilegges en foretaksstraff på 100.000 kroner. - Fredrikstad Fotballklubb Sport AS ilegges en foretaksstraff på 300.000 kroner. - Tre tidligere ledere ilegges hver et forelegg på 25.000 kroner. - I tillegg er det tatt ut tiltale mot to tidligere spillere for skatteunndragelse. Sakene for disse vil normalt gå til berammelse for hovedforhandling eller som tilståelsessak.Det var sist høst at kemneren i Fredrikstad tok ut arreist i Raio Piirojas eiendom i Fredrikstad etter mistanke om skatteunndragelse i millionklassen. I tillegg til de to aktørene som nå er bøtelagt, er også åtte enkeltpersoner siktet i saken.Piiroja spilte i FFK fra 2004 til 2011. Midtstopperen er nå i nederlandske Vitesse Arnhem. Da den estiske avisen Delfi Sport snakket med ham i desember i fjor, var estlenderen klar på at han på ingen måte bevisst hadde unndratt skatt. - Ærlig talt, dette skattetullet går på nervene løs. Hele livet har jeg forsøkt å gjøre ting rett og redelig og være lovlydig, og nå har jeg fått en slik bør over meg, uttalte Piiroja. Han vendte i desember tilbake til Norge for å forklare seg i saken.
Fredrikstad fotballklubb erkjenner at de har har gjort noe galt i Piiroja-saken, og velger derfor å ikke anke foretaksstraffen de idag ble ilagt.